KOMISIJOS REGLAMENTAS (EB) Nr. 1119/2005
2005 m. liepos 14 d.
iš dalies keičiantis Reglamentą (EB) Nr. 1751/2004, nustatantį palūkanų normas, taikytinas apskaičiuojant EŽŪOGF Garantijų skyriaus intervencinių supirkimo, laikymo ir realizavimo priemonių finansines sąnaudas 2005 ataskaitiniais metais
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1978 m. rugpjūčio 2 d. Tarybos reglamentą (EEB) Nr. 1883/78, išdėstantį bendrąsias taisykles dėl intervencijoms skirto Europos žemės ūkio orientavimo ir garantijų fondo Garantijų skyriaus finansavimo (1), ypač į jo 5 straipsnio 1 pastraipą,
kadangi:
(1)
Komisijos reglamentu (EB) Nr. 1751/2004 (2) buvo nustatytos palūkanų normos, taikytinos apskaičiuojant EŽŪOGF Garantijų skyriaus intervencinių priemonių finansines sąnaudas 2005 ataskaitiniais metais, remiantis 1988 m. vasario 12 d. Komisijos Reglamento (EEB) Nr. 411/88 dėl intervencinių supirkimo, saugojimo ir realizavimo priemonių finansinių sąnaudų apskaičiavimo metodikos ir taikytinos palūkanų normos (3) 3 ir 4 straipsnių nuostatomis.
(2)
Reglamento (EEB) Nr. 1883/78 5 straipsnyje ir Reglamento (EEB) Nr. 411/88 4 straipsnyje buvo iš dalies pakeista pranešimo apie naujųjų valstybių narių 2004 ataskaitiniais metais mokamą vidutinę palūkanų normą tvarka ir kaip atsižvelgiama į šią normą, taip pat tai, kas susiję su specialios palūkanų normos apskaičiavimu valstybėms narėms, kurių mokama palūkanų norma yra daugiau nei du kartus didesnė už Bendrijai nustatytą vienodą palūkanų normą, reikėtų iš dalies pakeisti Reglamentu (EB) Nr. 1751/2004 nustatytas palūkanų normas prieš tai minėtų intervencinių priemonių finansinėms sąnaudoms apskaičiuoti.
(3)
Kadangi Reglamentų (EEB) Nr. 1883/78 ir (EEB) Nr. 411/88 pakeitimai yra taikomi nuo 2004 m. spalio 1 d., reikėtų numatyti, kad šis reglamentas būtų taikomas nuo tos pačios datos.
(4)
Šiame reglamente numatytos priemonės atitinka Javų verslo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1751/2004 1 straipsnis keičiamas taip:
„1 straipsnis
Sąnaudų, kurias EŽŪOGF Garantijų skyrius patyrė 2005 ataskaitiniais metais:
1)
palūkanų norma, nurodyta Reglamento (EEB) Nr. 411/88 3 straipsnyje, yra 2,2 %;
2)
speciali palūkanų norma, nurodyta Reglamento (EEB) Nr. 411/88 4 straipsnio 1 dalyje, taikytina Prancūzijai, Austrijai, Portugalijai ir Švedijai, yra 2,1 %; Airijai ir Suomijai - 2,0 %;
3)
speciali palūkanų norma, nurodyta Reglamento (EEB) Nr. 411/88 4 straipsnio 3 dalyje, taikytina Jungtinei Karalystei, yra 2,5 %, Latvijai - 2,9 %, Slovakijai ir Slovėnijai - 3,1 %, Kiprui - 4 %, Lenkijai - 4,1 % ir Vengrijai - 9,2 %.“.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Jis taikomas nuo 2004 m. spalio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. liepos 14 d.